Mednieki sniegā

***Mednieki sniegā*** (), zināma arī kā ***Mednieki ziemā*** vai ***Mednieku atgriešanās***, ir Pītera Brēgela Vecākā 1565. gadā tapusi eļļas krāsas glezna uz koka paneļa. Šis Ziemeļu renesanses darbs ir viens no darbu sērijas, no kuriem saglabājušies pieci; tie attēlo dažādus gadalaikus. Glezna atrodas *[[Kunsthistorisches Museum|Mākslas vēstures muzejā]]* kolekcijā Vīnē, Austrijā. Gleznā attēlota dziļa decembra-janvāra ziema.

## Izcelsme
'Glezna 'Mednieki sniegā* un pārējie sērijas darbi, kam tā pieder, ir viduslaiku un agrās renesanses tradīcijā attēloti dažādu gada laiku darbi — tajos attēlotas dažādas lauku nodarbes un darbi Brēgela dzīves laikā, šādi attēlojot dažādus gada mēnešus vai gadalaikus.

== Apraksts un kompozīcija ==
Gleznā attēlota ziemas aina, kurā trīs mednieki atgriežas no medībām savu suņu pavadībā. Pēc skata tās nav bijušas veiksmīgas; mednieki izskatās noguruši un arī suņi ir nomākti un nožēlojami. Viens vīrs nes izkāmējušu [[lapsa]]s līķi, ilustrējot niecīgo medību guvumu. Mednieku priekšā sniegā redzamas truša vai zaķa pēdas — tas izbēdzis vai izvairījies no medniekiem. Kopējais vizuālais iespaids liek domāt, ka tā ir mierīga, auksta un apmākusies diena; krāsas ir slāpētas baltas un pelēkas, kokos nav lapu un dūmi neceļas gaisā. Vairāki pieaugušie un bērns sagatavo ēdienu uz uguns ceļmalas kroga ārpusē. Savdabīgas ir robotās kalnu virsotnes, kas Beļģijā vai Holandē nav sastopamas.

Ainava pati ir ieleja ar līdzenu apakšu (pa to līkumo upe), bet robotās virsotnes redzamas tālumā. Redzamas [[ūdens dzirnavas]], kuras iesalušas ledū. Tālumā cilvēki uz aizsaluša ezera slido, spēlē hokeju ar moderna izskata nūjām, kā arī [[kērlings|kērlingu]]; tie ir attēloti kā silueti.

== Interpretācija un atsauksmes ==

1560. gadi bija reliģiskās revolūcijas laiks Nīderlandē un Brēgels (iespējams, viņa patrons), iespējams, mēģināja attēlot ideālu, kāda kādreiz bija dzīve valstī un kādu to viņi vēlas.

Žurnāla *Nature* viedokļu sadaļā mākslas vēsturnieks [[Martins Kemps]] norāda, ka vecmeistaru darbi ir populāra tēma Ziemassvētku kartītēs un apgalvo, ka, iespējams, neviens sekulārs temats nav populārāks par "Medniekiem sniegā".

*Mednieki sniegā* plaši izmantota krievu režisora [[Andrejs Tarkovskis|Andreja Tarkovska]] filmās "[[Solāris (filma)|Solāris]]" (1972) un "[[Spogulis (filma)|Spogulis]]" (1974), kā arī [[Larss fon Trīrs|Larsa fon Trīra]] 2011. gada filmā "[[Melanholija (filma)|Melanholija]]". Tā parādās arī [[Alēns Taners|Alēna Tanera]] filmā *Dans la ville blanche* (1983). Glezna iedvesmojusi arī [[Rojs Andešons|Roja Andešona]] 2014. gada filmu "[[Balodis sēdēja uz zara pārdomās par eksistenci]]".

== Cikls ==
Saglabājušies *Gadalaiku* cikla darbi:
<gallery mode="packed">
File:Pieter Bruegel de Oude - De sombere dag (vroege voorjaar).jpg|*Apmākusies diena*
File:Pieter Bruegel the Elder- The Harvesters - Google Art Project.jpg|*Pļāvēji*
File:Die Heuernte.jpg|*Pļauja*
File:Pieter Bruegel the Elder - Hunters in the Snow (Winter) - Google Art Project.jpg|*Mednieki sniegā (ziemā)*
File:Pieter Bruegel (I) - The Return of the Herd (1565).jpg|*Lopu pārdzīšana no ganībām*
</gallery>

"Apmākusies diena", "Mednieki sniegā", "Lopu pārdzīšana no ganībām" atrodas [[Vīnes mākslas vēstures muzejs|Vīnes mākslas vēstures muzejā]]. "Pļauja" atrodas [[Lobkovica pils|Lobkovica pilī]] [[Prāga|Prāgā]]. "Pļāvēji" atrodas [[Metropoles mākslas muzejs|Metropoles mākslas muzejā]] [[Ņujorka|Ņujorkā]].

== Atsauces ==


== Bibliogrāfija ==
*  (skatīt saturu)

== Ārējās saites ==

* [http://www.khm.at *Kunsthistorisches* Muzeja vietne] 
* [http://www.googleartproject.com/collection/kunsthistorisches-museum-vienna-museum-of-fine-arts/artwork/hunters-in-the-snow-winter-pieter-bruegel-the-elder/676859/ Glezna "Mednieki sniegā" *Google Art Project'' vietnē]